The Mummy (cinta de 1999)

:*Iste articlo ye sobre una cinta estausunidense de cine d'aventuras y acción de l'anyo 1999; ta atros usos, se veiga *'The Mummy** y **The Mummy (cinta)***.

***The Mummy*** (títol orichinal en [[Idioma anglés|anglés]], en [[Idioma aragonés|aragonés]] ***A momia***, estrenada en [[Aragón]] con o suyo títol traduciu enta lo [[Idioma castellano|castellano]] como ***La momia**'') ye una [[cinta]] de [[cine estausunidense]] de [[cine d'aventuras]] d'[[Cine d'acción|acción]]  estrenada l'anyo [[1999]], dirichida por [[Stephen Sommers]] seguntes un [[guión adaptau]] por él mesmo (basau en una historia de [[Stephen Sommers]], [[Lloyd Fonvielle]] y [[Kevin Jarre]], basada a la vegada en o guión que ta la cinta de 1932 ''[[The Mummy (cinta de 1932)|The Mummy]]'' heban escrito [[Nina Wilcox Putnam]], [[Richard Schayer]] y [[John L. Balderston]]), con una [[banda sonora orichinal]] de [[Jerry Goldsmith]], una [[dirección de fotografía]] d'[[Adrian Biddle]], una [[producción cinematografica]] de [[James Jacks]] y [[Sean Daniel]] ta la [[productora cinematografica]] ''[[Alphaville Films]]'' y un [[elenco]] d'[[actor]]s formau por [[Brendan Fraser]], [[Rachel Weisz]], [[John Hannah]], [[Arnold Vosloo]], [[Kevin J. O'Connor]], [[Jonathan Hyde]], [[Oded Fehr]], [[Erick Avari]], [[Stephen Dunham]], [[Corey Johnson]], [[Tuc Watkins]], [[Omid Djalili]], [[Aharon Ipalé]], [[Bernard Fox]] y [[Patricia Velásquez]], entre d'atros.

''The Mummy'' recupera con cuantas variacions a historia contada en ''[[The Mummy (cinta de 1932)|The Mummy]]'' ([[1932]], [[Karl Freund]]) y ye l'orichen d'a clamada "[[Trolochía d'a momia]]", d'a cual en fan parte tamién ''[[The Mummy Returns]]'' ([[2001]], [[Stephen Sommers]]) y ''[[The Mummy: Tomb of the Dragon Emperor]]'' ([[2008]], [[Rob Cohen]]).

En a ciudat de [[Tebas]] en l'[[Antigo Echipto]] en l'anyo [[1290 aC]] lo sacerdot ''Imhotep'' tien un romance con ''Anck-su-namun'', que ye l'amant d'o [[faraón]] [[Seti I]], y cuan iste descubre a la parella, ''Imhotep'' lo mata. En plegar os guardias d'o faraón, la mesacha se suicida, asperando que ''Imhotep'' la resucite, mientres que iste consigue fuyir y posteriorment, con aduya d'os suyos sacerdoz, recupera lo suyo [[cadavre]] y lo leva enta la Ciudat d'os Muertos ta prencipiar o ritual de resurrección, pero plegan os soldaus d'o faraón antis de completar-lo y los suyos sacerdoz son momificaus en vida y ''Imhotep'' ye maldeciu y condenau a estar apedacau vivo zarrau con [[Insecta|insectos]] que mincharán a suya carne en vida. O problema ye que dimpués d'ixo, si ''Imhotep'' consguise resucitar, lo faría revestiu de grans poders y con gran capacidat de fer mal, asinas que los guardas d'o faraón se conchuran ta cosirar perpetuament a tomba d**Imhotep* a traviés d'os suyos descendients. Sieglos dimpués, en [[1926]] en [[O Caire]], *Evelyn Carnahan* treballa en un [[museu]] y su chirmano *Jonathan* li amuestra un mapa d'un fabuloso [[tresoro]] en a ciudat perdida de Hamunaptra (la Ciudat d'os Muertos, que ye a on ye apedacau *Imhotep*), mapa que robó a *Rick O'Connell*, un aventurero [[Estaus Unius|estausunidense]] que i heba estau fa anyos con os suyos soldaus d'a [[Lechión Forana]] a qui heba convenciu ta desertar y buscar o trasoro. *Rick* accepta fer-lis de guía pero se troban con que una expedición estausunidense marcha enta lo mesmo obchectivo, plegando finalmente toz dos grupos en a ciudat perdida a lo mesmo tiempo, encara que cada grupo excava por separau. Sindembargo ye *Evelyn* qui troba lo *Libro d'os Muertos* y en leyer-lo pronuncia las palabras que fan revivir a *Imhotep*.

*The Mummy* s'ambienta en [[Echipto]] en dos momentos diferents: en [[1290 aC]] y en [[1926]], en iste zaguer caso en [[O Caire]] y en bels atros puestos d'o pais; as suyas escenas se filmoron en [[Marráquex]] ([[provincia de Marráquex]]), [[Erfoud]] ([[provincia d'Errachidia]]), [[Ouarzazate]] ([[provincia d'Ouarzazate]]) y atros puestos en [[Marruecos]], en [[Arizona]] en os [[Estaus Unius]] y en [[Chatham (Kent)|Chatham]] ([[Kent]]), [[Mentmore]] ([[Buckinghamshire]]), [[Farnham]] ([[Surrey]]) y [[Londres]] en o [[Reino Uniu]], amás d'en os *Shepperton Studios* en [[Shepperton]] (Surrey) en o Reino Uniu.

A cinta ha recibiu cuantos premios y nominacions, en destacando una nominación a los [[Premios Oscar]] ([[Premio Oscar a lo Millor Soniu|Millor Soniu]]) en a suya [[72ena edición d'os Premios Oscar|72<sup>ena</sup> edición]] y una nominación a los [[Premios BAFTA]] ([[Premio BAFTA a los Millors Efectos Especials|Millors Efectos Especials]]) en a suya [[53ena edición d'os Premios BAFTA|53<sup>ena</sup> edición]].

== Elenco ==


== Se veiga tamién ==
* [[Cine en 1999]].
* [[Cintas de 1999]].

== Referencias ==


== Vinclos externos ==
*  [https://www.imdb.com/title/tt0120616/ *The Mummy*] en [[Internet Movie Database]].
*  [https://www.tcm.com/tcmdb/title/331362/enwp *The Mummy*] en [[TCM Movie]].
*  [https://catalog.afi.com/Catalog/moviedetails/61242 *The Mummy*] en l*'American Film Institute Catalog* de l*'American Film Institute''.